Produksjonen av denne pistolen startet i 1939. Det første produksjonsstedet var Walthers fabrikk i Zella-Mehlis, og modellen ble først betegnet P.38 i 0-serien. Denne betegnelsen ble så forandret til kode 480, og senere til kode ac. Modellbetegnelsen ble deretter kode ac med 40 tilføyet under. Etter dette ble kodene endret en rekke ganger, suksessivt til ac40, ac41, ac42, ac43, ac44 og til slutt til ac45. Mot slutten av 1942 begynte Mauser å produsere P38 med fabrikkode «byf», og denne koden brukte de frem til tidlig 1945, da de skiftet til «svw». Spreewerk produserte også P38, med fabrikkoden cyq.